L 191/14
MT
Il-Ġurnal Uffiċjali tal-Unjoni Ewropea
28.7.2023
(77)
L-estrazzjoni, l-ipproċessar u n-negozjar tar-riżorsi minerali naturali huma fundamentali biex jipprovdu l-materja prima meħtieġa għall-produzzjoni tal-batteriji.
Il-manifatturi tal-batteriji, irrispettivament mill-pożizzjoni jew linfluwenza tagħhom fuq il-fornituri u mill-pożizzjoni ġeografika tagħhom, jistgħu mingħajr intenzjoni jikkon­ tribwixxu għal impatti negattivi fil-katina tal-provvista tal-minerali.
Għal xi materja prima, aktar minn nofs ilproduzzjoni globali hija intiża għall-użu fl-applikazzjonijiet tal-batteriji.
Pereżempju, aktar minn 50 % taddomanda globali għall-kobalt u aktar minn 60 % tal-litju fid-dinja jintużaw għall-produzzjoni tal-batteriji.
Madwar 8 % tal-produzzjoni globali tal-grafit naturali u 6 % tal-produzzjoni globali tan-nikil imorru għall-manifattura talbatteriji.
(78)
Huma biss ftit pajjiżi li jfornu l-materja prima użata fil-manifattura tal-batteriji, f’xi każijiet, l-istandards baxxi ta’ governanza f’dawk il-pajjiżi jistgħu jaggravaw il-problemi ambjentali u soċjali.
L-estrazzjoni u r-raffinar tal-kobalt u tan-nikil huma marbuta ma’ firxa kbira ta’ kwistjonijiet soċjali u ambjentali.
Filwaqt li l-impatti soċjali u ambjentali għall-grafit naturali huma inqas severi, l-estrazzjoni tal-grafit naturali jista’ jkollha impatti serji fuq is-saħħa u l-ambjent minħabba li titwettaq prinċipalment minn operazzjonijiet artiġjanali u fuq skala żgħira, prinċipalment f’ambjenti informali.
Dan, flimkien man-nuqqas ta’ pjanijiet aġġornati regolarment għall-għeluq talminjieri u riabilitazzjoni, jista’ tirriżulta fil-qerda tal-ekosistemi u tal-ħamrija.
Iż-żieda mistennija fl-użu tal-litju filmanifattura tal-batteriji x’aktarx li tpoġġi pressjoni addizzjonali fuq l-operazzjonijiet ta’ estrazzjoni u raffinar.
Għalhekk huwa opportun li l-litju jiġi inkluż fil-kamp ta’ applikazzjoni tal-obbligi ta’ diliġenza dovuta għallbatteriji.
Jenħtieġ li ż-żieda kbira ħafna mistennija fid-domanda għall-batteriji fl-Unjoni ma tikkontribwixxix għal żieda ta’ dawn ir-riskji ambjentali u soċjali.
(79)
Xi materja prima użata fil-manifattura tal-batteriji, bħall-kobalt, il-litju u l-grafit naturali, hija meqjusa li hija materja prima kritika għall-Unjoni, kif indikat mill-Kummissjoni fil-komunikazzjoni tagħha tat-3 ta’ Settem­ bru 2020 dwar “Ir-Reżiljenza tal-Materja Prima Kritika: It-Twittija tat-Triq lejn Sigurtà u Sostenibbiltà Akbar”, u l-akkwist sostenibbli tagħhom huma meħtieġa biex l-ekosistema tal-batteriji tal-Unjoni taħdem b’mod adegwat.
(80)
Diġà qed isiru għadd ta’ sforzi volontarji minn atturi fil-katina tal-provvista tal-batteriji sabiex tiġi inkoraġġuta losservanza ta’ prattiki tal-akkwist sostenibbli, inkluż l-Inizjattiva għall-Assigurazzjoni tal-Estrazzjoni Responsabbli (Initiative for Responsible Mining Assurance), l-Inizjattiva għal Minerali Responsabbli (Responsible Minerals Initiative) u l-Qafas ta’ Valutazzjoni Responsabbli għall-Industrija tal-Kobalt (Cobalt Industry Responsible Assess­ ment Framework).
Madankollu, mhux ċert li l-isforzi volontarji biex jiġu stabbiliti skemi ta’ diliġenza dovuta ser jiżguraw li l-operaturi ekonomiċi kollha li jqiegħdu l-batteriji fis-suq tal-Unjoni jirrispettaw l-istess sett ta’ regoli minimi.
(81)
Fl-Unjoni, ġew introdotti rekwiżiti ġenerali dwar id-diliġenza dovuta fir-rigward ta’ ċerti minerali u metalli birRegolament (UE) 2017/821 tal-Parlament Ewropew u tal-Kunsill (23).
Madankollu, dak ir-Regolament ma jindi­ rizzax il-minerali u l-materjali użati għall-produzzjoni tal-batteriji.
(82)
Għalhekk, fid-dawl tat-tkabbir esponenzjali mistenni fid-domanda għall-batteriji fl-Unjoni, jenħtieġ li operatur ekonomiku li jqiegħed batterija fis-suq tal-Unjoni jistabbilixxi politika ta’ diliġenza dovuta għall-batteriji.
Għal­ hekk, jenħtieġ li jiġu stipulati r-rekwiżiti f’dan ir-Regolament, sabiex jiġu indirizzati r-riskji soċjali u ambjentali inerenti fl-estrazzjoni, l-ipproċessar u n-negozjar ta’ ċerta materja prima u materja prima sekondarja użata għallfinijiet tal-manifattura tal-batteriji.
Jenħtieġ li tali politika tinkludi lill-operaturi kollha fil-katina tal-provvista, u lissussidjarji u lis-sottokuntratturi tagħhom, li jwettqu l-estrazzjoni, jipproċessaw u jinnegozjaw ċerta materja prima u materja prima sekondarja.
(83)
Meta tiġi implimentata politika ta’ diliġenza dovuta tal-batteriji bbażata fuq ir-riskji, jenħtieġ li l-operatur ekono­ miku jibbażaha fuq standards u prinċipji ta’ diliġenza dovuta rikonoxxuti internazzjonalment, bħal dawk filPrinċipji Gwida tan-Nazzjonijiet Uniti dwar in-Negozju u d-Drittijiet tal-Bniedem, l-għaxar prinċipji tal-Patt Globali tan-Nazzjonijiet Uniti, il-Linji gwida għall-Valutazzjoni taċ-Ċiklu tal-Ħajja tal-Prodotti tal-Programm tan-Nazzjonijiet Uniti għall-Ambjent (UNEP), id-Dikjarazzjoni Tripartitika tal-Organizzazzjoni Internazzjonali tax-Xogħol (ILO) dwar il-Prinċipji li jikkonċernaw l-Intrapriżi Multinazzjonali u l-Politika Soċjali, il-Linji Gwida tal-Organizzazzjoni għall-Kooperazzjoni u l-Iżvilupp Ekonomiċi (OECD) għall-Intrapriżi Multinazzjonali u lGwida tal-OECD dwar id-Diliġenza Dovuta Għal Imġiba Responsabbli fin-Negozju.
Dawk l-istandards u l-prinċipji li kull operatur ekonomiku jenħtieġ li jfassal għall-kuntest u ċ-ċirkostanzi speċifiċi tiegħu jirriflettu fehim komuni fost il-gvernijiet u l-partijiet ikkonċernati.
Rigward l-estrazzjoni, l-ipproċessar u n-negozjar tar-riżorsi minerali naturali użati għall-produzzjoni tal-batteriji, il-Gwida tal-OECD dwar id-Diliġenza Dovuta għal Ktajjen ta’ Prov­ vista Responsabbli tal-Minerali minn Żoni Affettwati mill-Kunflitti u ta’ Riskju Għoli tirrappreżenta standard rikonoxxut internazzjonalment li jindirizza r-riskji speċifiċi ta’ ksur gravi tad-drittijiet tal-bniedem, u sforz li ilu għaddej mill-gvernijiet u mill-partijiet ikkonċernati biex jistabbilixxu prattika tajba f’dan il-qasam.
(23) Ir-Regolament (UE) 2017/821 tal-Parlament Ewropew u tal-Kunsill tas-17 ta’ Mejju 2017 li jistabbilixxi obbligi tad-diliġenza dovuta tal-katina tal-provvista għall-importaturi tal-Unjoni ta’ landa, tantalju u tungstenu, il-minerali tagħhom, u deheb li joriġinaw minn żoni affettwati minn kunflitti u ta’ riskju għoli (ĠU L 130, 19.5.2017, p. 1).